PMIndiaData/PMIndiaSum huggingface dataset:
মন্ত্রীমন্দলনা পোলর সেতলাইৎ নোঞ্চ ভেহিকল মার্ক-III মখা চৎথবগী থৌরম-ফেজ ৬কী অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রী মন্দলনা পোলর সেতলাইৎ লোঞ্চ ভেহিকল (পি.এস.এল.ভি.)মখা চৎথনবগী থৌরম (ফেজ ৬) অমসুং থৌরম অসিগী মখাদা পি.এস.এল.ভি. ওপরেস্নেল ফ্লাইৎ কুনথ্রাদা শেলগী তেংবাং পীনবা অয়াবা পীখ্রে। থৌরম অসিনা আর্থ ওবজর্বেসন, নেভিগেসন অমসুং শুন্দ্রংগী সাইন্সকীদমক্তা সেতলাইৎ থাগৎপগী মথৌ তাবশিং অদু মপুং ফাহল্লগনি। মসিনা ভারতকী ইন্দস্ত্রীদা পোৎথোক মখা তানা পুথোকহনবা ঙম্লগনি। অপুনবা লুপা কোতি ৬,১৩১গী শেনফম মথৌ তাই অমসুং মসিদা পি.এস.এল.ভি. ভেহিকল কুনথ্রা, মথৌ থাবা খুদোংচাবশিং হেনগৎহন্নবা, থৌরম শিল্লাংবা অমসুং লোঞ্চ কেম্পেনগী শেনফম য়াওরি। মরু ওইবা শাফুঃ পি.এস.এল.ভি. ওপরেস্নেলাইজেসন তৌবনা আর্থ ওবজর্বেসন, দিজাস্তর মেনেজমেন্ত, নেভিগেসন অমসুং শুন্দ্রংগী সাইন্সকীদমক্তা সেতলাইৎ লোঞ্চ তৌবদা মরোমদোম লেপচবা ঙম্লগনি। পি.এস.এল.ভি. মখা চৎথনবগী থৌরম অসিদগী লৈবাক অসিগী মথৌ তাবশিংগীদমক অহেনবা সেতলাইৎ থাগৎপদা মপাঙ্গল অমসুং মরোমদোম লেপচবগী থৌনা হেনগৎহল্লগনি। পি.এস.এল.ভি. মখা চৎথনবগী থৌরমগী ফেজ ৬ অসিনা ভারতকী ইন্দস্ত্রীশিংনা হেন্না শরুক য়াবা হেল্লক্তুনা চহি খুদিংগী লোঞ্চ নিপাল থাগৎতুনা সেতলাইৎ লোঞ্চকী মথৌ তাবা অদু মপুং ফাহল্লগনি। ২০১৯-২০২৪গী মনুংদা ওপরেস্নেল ফ্লাইৎ পুম্নমক মপুং ফারগনি। থৌরম অসিদগী আর্থ ওবজর্বেসন, নেভিগেসন অমসুং শুন্দ্রংগী সাইন্সকীদমক্তা সেতলাইৎ লোঞ্চ তৌবগী মথৌ তাবশিং অদু মপুং ফারগনি। মসিদগী ভারতকী ইন্দস্ত্রীদা পোৎথোক পুথোকপসু মখা চৎথরগনি। পি.এস.এল.ভি. মখা চৎথনবগী থৌরম অসি ২০০৮দা হৌখি অমসুং মসিগী ফেজ মরি মপুং ফাখ্রে লোইননা ২০১৯-২০গী অহানবা থা তরুক ফাওবদা মঙাসুবা ফেজ মপুং ফাবগী থাজবা থম্লি। ফেজ-৬তা অয়াবা পীখিবা অসিনা ২০১৯-২০তগী ২০২৩-২৪ ফাওবগী অহানবা থা অহুমগী মনুংদা সেতলাইৎ লোঞ্চ তৌবগী মিশন্দা মতেং ওইরগনি। য়ুম্ফমঃ পি.এস.এল.ভি. অসি সন-সিংক্রোনস পোলর ওর্বিৎ (এস.এস.পি.ও.), জিও-সিংক্রোনস ত্রান্সফর ওর্বিৎ(জি.তি.ও.) অমসুং লো আর্থ ওর্বিৎ (এল.ই.ও.) ভেহিকল লোঞ্চ তৌবদা মখল য়াম্বা ভেহিকল অমা ওইরি। হন্দক্তা এপ্রিল ১২, ২০১৮দা পি.এস.এল.ভি.-সি ৪১ মাই পাক্না লোঞ্চ তৌখিবগা লোইননা পি.এস.এল.ভি. অসিনা চাউখৎ-থৌরাং অহুম অমসুং ওপরেস্নেল ফ্লাইৎ নিফুহুমদোই পাংথোকখি লোইননা মমাংগী ফ্লাইৎ নিফুমাথোই মাই পাকখি। পি.এস.এল.ভি.না মশাগী পুবা ঙম্বগী মপাঙ্গলদগী মশাবু লৈবাক অসিগী সেতলাইৎকীদমক্তা ৱর্কহোর্স ভেহিকল ওইনা শেমগৎচরে, মসিদগী কমর্সিয়েল লোঞ্চকী খুদোংচাবশিংদা খোংজেল য়াংনা থবক তৌবা ঙমলগনি।
পি.এম.না ভারতকী খ্বাইদগী চাউবা দ্রোন ফেস্তিবেল – ভারত দ্রোন মহোৎসব ২০২২ – মে ২৭তা প্রগতি মৈদানদা হৌদোক্লগনি

প্রধান মন্ত্রী শ্রী নরেন্দ্র মোদীনা নই দিল্লীগী প্রগতি মৈদানদা মে ২৭, ২০২২গী অয়ুক পুং ১০ তাবা মতমদা ভারতকী খ্বাইদগী চাউবা দ্রোন ফেস্তিবেল – ভারত দ্রোন মহোৎসব ২০২২ – হৌদোক্লগনি। প্রধান মন্ত্রীনা কিসান দ্রোন পাইলোৎশিংগসু ৱারী শাগনি, ওপন-এয়র দ্রোন দেমোনস্ত্রেসনশিং য়েংগনি অমসুং দ্রোন একজিবিসন সেন্তরদা স্তার্তঅপশিংগা লোয়ননা ৱারী শাগনি। ভারত দ্রোন মহোৎসব ২০২২ অসি নুমিৎ নিনি চত্থগদবা থৌরম অমনি অমসুং মসি মে ২৭ অমসুং ২৮দা পাঙথোক্কনি। সরকারগী ওফিসিএলশিং, ফোরেন দিপ্লোমেৎশিং, আর্মদ ফোর্সেস, সেন্ত্রেল আর্মদ পুলিস ফোর্সশিং, পি.এস.য়ু.শিং, প্রাইবেৎ কম্পনীশিং অমসুং দ্রোন স্তার্তঅপ অসিনচিংবা য়াওনা দেলিগেৎ ১৬০০না মহোৎসব অসিদা শরুক য়াগনি। একজিবিসন অসিদা একজিবিতর ৭০ হেনবনা দ্রোনশিং শীজিন্নবগী তোঙান-তোঙানবা মওংশিং উৎকনি। মহোৎসব অসিদা দ্রোন পাইলোৎ সর্তিফিকেৎশিং ভর্চুএল ওইনা পীবা, প্রদক্ত লোঞ্চ তৌবা, পেনেল দিস্কসনশিং, পাইবগী দেমোনস্ত্রেসনশিং, মেদ ইন ইন্দিয়া দ্রোন তেক্সি প্রোতোতাইপকী দিস্প্লে অমদি অতোপ্পা কয়া উবসু ফংগনি।
পি.এম.না দাইরী সেক্তরগী মাইকৈদা মায় পাক্লিবশিংবু থাগৎখ্রে

প্রধান মন্ত্রী, শ্রী নরেন্দ্র মোদীনা দাইরী সেক্তরনা শাহৌ লৌববু থাগৎখ্রে। মমাংগী চহি ৬৩দা পুথোক্লম্বা এম.তি. ১২১গা চাংদম্নবদা, শুপ্নগী চহি ৮দা লৈবাক্কী শঙ্গোম পুথোকপগী চাংনা এম.তি. ৮৩ হেনখি। কেন্দ্র মন্ত্রী, শ্রী পর্শোত্তম রুপালাগী ত্বীত অমগী পাউখুম ওইনা, প্রধান মন্ত্রীনা অসুম্না ত্বীত তৌখিঃ “মসিদি য়াম্না নুংঙাইবনি। মতিক লৈবা সেক্তর অমা হায়বসি ঐখোয়গী নারি শক্তিবু মপাঙ্গল হেন্না হাপ্পগী পাম্বৈ অমনি। দাইরী সেক্তরনা লাক্কদৌরিবা মতমশিংদসু অহেনবা শাহৌ লৌবা ওইসনু”।
প্রধান মন্ত্রীনা দা. স্যামা প্রসাদ মুখর্জীগী মপোক কুমওন্না লাকপদা ইকাই খুম্নবা উৎখ্রে

প্রধান মন্ত্রী শ্রী নরেন্দ্র মোদীনা দা. স্যামা প্রসাদ মুখর্জীনা শরুক তমখিবশিং অদুবু নীংশিংখ্রে অমসুং মহাক্কী মপোক কুমওন নুমিৎতা মহাকপু ইকাই খুম্নখ্রে। প্রধান মন্ত্রী ত্বিত তৌখি: “দা. স্যামা প্রসাদ মুখর্জীবু মহাক্কী মপোক কুমওন্না লাকপদা ইকাই খুম্নবা উৎচরি। ভারতকী চাউখৎ-থৌরাংদা মরু ওইনা কম্মর্স অমসুং ইন্দস্ত্রী অসিগুম্বা সেক্তরশিংদা মহাক্না শরুক তমখিবা অদুগীদমক মহাকপু চাউনা ইকাই খুম্নরি। মহাক্কী মহৈ হৈবগী মতৌ অমসুং লৌশিং লৈবগী শক্তি অদুগীদমক্তসু মহাকপু মশক খঙনৈ।”
প্রধান মন্ত্রীনা মহারাষ্ট্রগী মীয়ামদা মখোয়গী স্তেতহুদকী নুমীৎনা লাকপদা নুংঙাইবা  ফোংদোকখ্রে

প্রধান মন্ত্রী শ্রী নরেন্দ্র মোদীনা মহারাষ্ট্রগী মীয়ামদা মখোয়গী স্তেতহুদকী নুমীৎনা লাকপদা নুংঙাইবা ফোংদোকখ্রে। প্রধান মন্ত্রীনা হায়খি, “মহারাষ্ট্রগী মীয়ামদা মখোয়গী স্তেতহুদকী নুমীৎনা লাকপদা নুংঙাইবা ফোংদোকচরি। মহারাষ্ট্রগী মখা তাবা চাউখৎ-থৌরাং অমসুং ৱাৎত-পাদনবগীদমক থৌনীজরি। রাজ্য অসিনা অনৌবা মফম অমা ফংদুনা লৈবাক অসিগী চাউখৎ থৌরাংদা শরুক য়াবা ওইরসনু।”
পি.এম.না ৱীর সাৱর্করবু মহাক্কী পুন্য তিথিদা ইকাইখুম্নবা উৎখ্রে

প্রধান মন্ত্রী, শ্রী নরেন্দ্র মোদীনা নিংতম লান্মী ৱীর সাৱর্করবু মহাক্কী পুন্য তিথিদা ইকাইখুম্নবা উৎখ্রে। ত্বীত অমদা, প্রধান মন্ত্রীনা হায়খি; “কত্থোকপা অমসুং অখাং কনবগী অহিংবা খুদম অমা ওইরিবা য়াম্না ফাওরবা নিংতম লান্মী ৱীর সাৱর্কর জীবু মহাক্কী পুন্য তিথিদা ইকাইখুম্নবা উৎচরি। মমালৈবাক্কী সেবাদা কত্থোক্লবা মহাক্কী পুনশি অদুবু লৈবাক মীয়াম্না মতম চুপ্পদা পুক্নিং থৌগৎনিংঙাই ওইদুনা অদুমক লৈহৌরগনি।”
প্রধান মন্ত্রীনা মৌরিসিয়সকী প্রধান মন্ত্রী হিস এক্সেলেন্সী প্রবিন্দ কুমার জগনাথপু উন্নদুনা সর অনিরুধ জগনাথকী অৱাবা ফোংদোকপদা শরুক য়াখ্রে

প্রধান মন্ত্রী শ্রী নরেন্দ্র মোদীনা মৌরিসিয়সকী প্রধান মন্ত্রী হিস এক্সেলেন্সী প্রবিন্দ কুমার জগনাথপু উন্নদুনা মহাক্কী মপা সর অনিরুধ জগনাথনা লৈখিদবদবগী অৱাবা ফোংদোকপদা শরুক য়াখ্রে। প্রধান মন্ত্রীনা সর অনিরুধনা মতম শাংনা মহাক্কী পুন্সিনা মৌরিসিয়সকী মীয়ামগীদমক সেবা তৌরম্বা, মহাক্না প্রধান মন্ত্রী অমসুং রাস্ত্রপতি ওইনা থবক তৌবিরম্বা অদুবু নিংশিংখি। ভারত্তা সর অনিরুধ জগনাথতা পোলিতিকেল পার্তী পুম্বা য়াওনা ইকাই খুম্নবা থম্লিবা অসি উৎলদুনা প্রধান মন্ত্রীনা মহাক্না মৌরিসিয়সকা অখন্ননা মরুপ মপাং ওইবগী মরী থম্নবা লৌখিবা অকনবা থৌদাংশিংগীদমক থাগৎপা ফোংদোকখি। মহাকপু ‘চাওথোচনিঙাই ওইরবা প্রবাসি ভারতিয়া’ অমা ওইনা মিংথোন্দুনা ভারতনা সর অনিরুধপু প্রবাসি ভারতিয়া সমান অমসুং পদ্মা বিভুশন হায়না ইকাই খুম্নবদা মতিক চাই হায়না প্রধান মন্ত্রীনা হায়খি। লুচিংবা অনিনা সর অনিরুধকী লেগেসীবু তুং কোইনা নিংশিংনবা নাকন অনিগী ওইবা অখন্নবা মরী অসিবু হেন্না মপাঙ্গল কনখৎহনবা অমসুং মরী চেৎশিনহনবা হায়না অচেৎপা ৱাফম থম্নখি।
প্রধানমন্ত্রীনা মহাক্কী খোংচৎকী নিনি চনবা নুমিত্তা মুশোরীগী এলবিএসএনএএদা ৯২শুবা ফাউন্দেসন কোর্সকী ওফিসর ত্রেনীশিংদা ৱা ঙাংখ্রে

প্রধানমন্ত্রী শ্রী নরেন্দ্র মোদীনা ঙসি মহাক্কী খোংচৎকী নিনিচনবা নুমিত্তা মশুরীগী এলবিএসএনএএদা ৯২শুবা ফাউন্দেসন কোর্সকী ওফিসর ত্রেনী ৩৬০দা ৱা ঙাংখ্রে। ওফিসর ত্রেনীশিং অদুদা সিবিল সর্বিসকী ১৭ অমসুং রোয়েল ভুতান সিবিল সর্বিসকী অহুম য়াওরি। ৱারোল অদু ওফিসর ত্রেনীশিংনা ‘করিগীদমক ঐনা সিবিল সর্বিসতা চংলিবনো’ হায়বা হিরমদা অমসুং হাউশিং, এজুকেসন, ইন্তিগ্রেতেদ ত্রান্সপোর্ত সিস্তেম, মেলন্যুত্রিসন, সোলিদ ৱেস্ত মেনেজমেন্ত, স্কিল দিব্লপমেন্ত, দিজিতেল ত্রান্সেক্সন, এক ভারত-শ্রেষ্ঠ ভারত অমসুং ন্যু ইন্দিয়া – ২০২২গুম্বা হিরম কয়াদা পাংথোকপা ৱারেং ইবগী প্রজেন্তেসন অমগী মাংওইননা পীখিবনি। ওফিসর ত্রেনীশিংদা ৱা ঙাংলদুনা প্রধানমন্ত্রীনা মখোয়গী প্রজেন্তেসনশিং অদু থাগৎপা ফোংদোকপদগী হৌখি। মহাক্না হায়খি মদুদি মসি ঐঙোন্দা খঙহনখি মদুদি প্রজেন্তেসনশিং অসি ভারত সরকারগী সেনীয়র ওইরবা ওফিসরশিংনা কুপ্না নৈনগনি। মহাক্না হায়খি মখোয়গী নৈনা ৱারোল অমসুং ফীদবেক অদু ফাউন্দেসন কোর্স অসি লোইদ্রিঙৈগী মমাংদা ত্রেনী ওফিসরশিংদা শোইদনা শিয়ার তৌগদবনি। ত্রেনীং অসি হেক লোইরবা মতুংদা ওফিসর ত্রেনীশিংনা মখোয়গী পুন্সি অদু করম্না শেম-শাগদগে হায়বগী মতাংদা ফোংদোক্লদুনা প্রধানমন্ত্রীনা হায়খি মদুদি মখোয়না মতম পুম্নমক্তা মখোয়গী অকোইবদা লৈরিবা মীয়ামগীদমক মিকুপ নাহুমশিংনা অমসুং শেম-শাদুনা লৈগদবনি। মহাক্না হায়খি মদুদি লাইরিক্তা তমখিবশিং অদুনা মখোয়বু অরানবা লম্বীদা চৎখিগদবদগী শোইদনা কঞ্জবা ঙমগনি অদুবু মখোয়গী মাই পাকহনবদা মতেং ওইহনগদবা মখোয়গী তীম অমসুং মীয়ামগা লোইননা মরি থম্নগদবনি। প্রধানমন্ত্রীনা পোলিসীগী অনৌবা খোংথাংশিং মাই পাক্নবা থবক্তা ওন্থোকপা ঙম্ননবা জন-ভাগীদারী নত্রগা মীয়াম্না শরুক য়াবা অদুদা শাফু পীখি। প্রধানমন্ত্রীনা হায়খি মদুদি মীয়ামগী ইহৌনা দেমোক্রেসীদা অহোংবা পুরকপা ঙম্মি, অমসুং সিবিল সর্বিসশিংনা মসিগীদমক্তা মাংজিন থাগদবনি। ঙরাং পাংথোকখিবা নাৎকী ওইবা থৌরমদা ওতিশিংনা শকখিবা লাইশোল ঈশৈ “বৈশ্নব জন”গী মতাংদা পল্লদুনা প্রধানমন্ত্রীনা হায়খি মদুদি ওতিশিংনা ঈশৈ অসিগী ময়েক ‘বৈশ্নব জন’ অসি ‘সিবিল সর্বেন্ত’তা হোংদোক্লবা মতুংদা নৈনগদবনি। প্রধানমন্ত্রীনা হায়খি মদুদি মমিং ফোংদোক্তবা অসি সিবিল সর্বেন্তকী খ্বাইদগী চাওবা পাঙ্গলনি। মহাক্না আশোক ইমব্লেমগী মরিশুবা নোংশাগা চাংদম্নখি, মদু মতম পুম্নমক্তা শক লোৎতুনা লৈ অদুম ওইনমক মতম পুম্নমক্তা মহাক্না লৈবা অদুদি ৱাখলদা ফাওদুনতা লৈ । প্রধানমন্ত্রীনা হায়খি মদুদি লম কোইবা অসি ভারতকী চাওরবা চৎনবীনি অমসুং লমকোইবা অমসুং মীয়ামগা ৱারি শান্নবা অসি য়াম্না চাওবা তমনীংঙাই ওইবা থৌওং অমনি। মহাক্না ওফিসরশিংদা ফোংদোকখি মদুদি মখোয়গী পোস্তিং মনুংদা ফিল্দ এরিয়াশিংদা চৎকদবনি। ওতিশিংদা পাউতাক পীরদুনা প্রধানমন্ত্রীনা হায়খি মদুদি মখোয়বু এলবিএসএনএএদা মাই পাক্না পুরক্লিবা ‘কেরিয়রগী ৱাখল্লোন’ অদু হৌজিক ‘মিশনগী ৱাখল্লোন’দা হোংদোক্কদবনি। মহাক্না হায়খি মদুদি, তুংলমচত্তা মখোয়না ফিল্দদা থবক তৌরকপা মতমদা মদু মখোয়গী ‘পুন্সিগী পান্দম’ শোইদনা ওইহনগদবনি। মসিগী মমাংদা অয়ুক অঙনবদা প্রধানমন্ত্রীনা হিমালয়গী তম্পাক্তা একাদমীগী লম্পাক্তা পাংথোকপা য়োগগী থৌরম অমদা শরুক য়াখি। প্রধানমন্ত্রীনা অনৌবা হোস্তেলগী বিল্দিং অমসুং মিতর ২০০ শাংবা মল্তিফংস্নেল সিন্থেতিক এথলেতিক ত্রেক অমগী উরেপ-উয়ুং তম্ননবা প্লেকশিংগী মাইখুম হাংদোকখি। প্রধানমন্ত্রীনা একাদমীদা লৈবা বালৱাডীদা চৎখি অমসুং অঙাংশিংগা ৱারি শানখি। মহাক্না একাদমীগী জিম্নাজিয়ম অমসুং অতৈ মফমশিংদসু চৎখি।
অম্বেদকর জয়েন্তি নুমীৎতা প্রধান মন্ত্রী ছতিসগরদা চৎকনি, আয়ুশ্মান ভারত হৌদোকখিবা অদু উৎনবা হেল্থ অমসুং ৱেলনেস সেন্তর শঙ্গাগনি

অম্বেদকর জয়েন্তিগী তঞ্জা লাকপদা প্রধান মন্ত্রী শ্রী নরেন্দ্র মোদীনা হয়েং ছতিসগরগী শোত্থরিবা জিলা বিজাপুরদা চৎকনি। মহাক্না হেল্থ অমসুং ৱেলনেস সেন্তর অমা শঙ্গাগনি, মদুনা কেন্দ্র সরকারগী হেল্থ এসুরেন্স প্রোগ্রাম- আয়ুশ্মান ভারত হৌদোকপা অদু উৎলগনি। প্রধান মন্ত্রীনা বিজাপুর জিলাদা লৈরিবা জাঙ্গলা দিবেলপমেন্ত হবতা চৎকনি। মফম অদুদা মহাক্না পুং অমমুক চংনা প্রজা কয়াগা উন্নদুনা ৱারি শান্নগনি অমদি তোঙান তোঙানবা দিবেলপমেন্ত ইনিসিয়েতিবশিংদা ৱা ঙাংগনি। হেল্থ অমসুং ৱেলনেস সেন্তর শঙ্গাবগী থৌরমদা মহাক্না অশা ৱার্করশিংগা উন্নদুনা ৱারি শান্নগনি। মহাক্না মোদেল অঙ্গনৱাদি সেন্তর অমদা চৎকনি, অমদি অঙ্গনৱাদি ৱার্করশিং অমসুং পোশন অভিয়ানগী কান্নবা ফংলবা অঙাংশিংগা উন্নদুনা ৱারি শান্নগনি। মহাক্না হত বজার হেল্থ কিওস্ক অমদা চৎকনি অমসুং হেল্থ ৱার্করশিংগা উন্নদুনা ৱারি শান্নগনি। মহাক্না জঙ্গলাদা বেঙ্ক ব্রান্স অমা শঙ্গাগনি অমসুং খনগৎলবা বেনিফিসরিশিংদা মুদ্রা স্কিমগী মখাদা লোন সেঙ্কসন তৌবগী চিথীশিং য়েন্থোক্কনি। মহাক্না রুরেল বি পি ও এমপ্লোইশিংগশু উন্নদুনা ৱারি শান্নগনি। তুংদা প্রধান মন্ত্রীনা পব্লিক মীতিংগী মফমদা থুংলুগনি। মহাক্না বন ধন য়োজনা হৌদোক্কনি, মদুনা ত্রাইবেল কমুনিতীশিংদা শক্তি শিন্ননবা মীৎয়েং থম্লি। ভিদীও কনফরেন্সকী খুত্থাংদা প্রধান মন্ত্রীনা ভানুপ্রতাপপুর-গুদুম রেলৱে লাইন জাতিদা খুৎশিন্নগনি। মহাক্না দাল্লি রাঝারা অমসুং ভানুপ্রতাপপুরগী মরক্তা চেনগদবা ত্রেন অমা লমথাগনি। বিজাপুর হোস্পিতালদা মহাক্না দাইলাইসিস সেন্তর অমশু শঙ্গাগনি। প্রধান মন্ত্রীনা এল দবল্যু ই এরিয়াশিংদা কিলোমিতর ১৯৮৮ শাংবা পি এম জি এস ৱাই লম্বীশিং; এল দবল্যু ই এরিয়াশিংদা অতোপ্পা রোদ কনেক্তিবিতী প্রোজেক্তশিং; বিজাপুরগী ৱাতর সপ্লাই স্কিম; অমসুং থোং অনি শানবগীদমক উরেপ উয়ুং তমগনি। মীয়ামগী মীফমদশু ৱা ঙাংগনি।
পি.এম.না মধ্য প্রদেশতা থোকখিবা বসকী লাইবক থীবা থৌদোক্না মরম ওইদুনা লৈখিদ্রবশিংদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা মধ্য প্রদেশকী ধারদা থোকখিবা বসকী লাইবক থীবা থৌদোক্না মরম ওইদুনা লৈখিদ্রবশিংদা অৱাবা ফোঙদোকখ্রে। প্রধান মন্ত্রীগী লোইশঙনা ত্বিত তৌখি; “মধ্য প্রদেশকী ধারদা থোকখিবা বসকী লাইবক থীবা থৌদোক অদু থমোয় শোক্নীংঙাই ওই। থৌদোক অদুদা লৈখিদ্রবশিংগী ইমুং মনুংগী অৱাবদা শরুক য়াজরি। মী কনবগী থবক চত্থরি অমসুং লোকেল ওথোরিতীশিংনা অৱাবা তারবশিংদা অঙম্বা মতেং পীনবা হোৎনরি: পি.এম.”
প্রধান মন্ত্রীনা হান্নগী রাজস্থানগী মুখ্য মন্ত্রী শ্রী জগননাথ পহাদিয়ানা লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা হান্নগী রাজস্থানগী মুখ্য মন্ত্রী শ্রী জগননাথ পহাদিয়া জীনা লৈখিদবদা থম্মোয় শোক্না অৱাবা ফোংদোকখ্রে। ত্বীত অমদা প্রধান মন্ত্রী হায়খি, “হান্না রাজস্থানগী মুখ্য মন্ত্রী ওইবিরম্বা শ্রী জগননাথ পহাদিয়া জীনা লৈখিদবদা থম্মোয় শোক্না নুঙাইজদে। মহাক্না মতম কুইনা পোলিতিকেল অমসুং এদমিনিস্ত্রেতিবকী ফম পায়রিঙৈ মতমদা সমাজগী য়াইফনবা মশক থোকপা থবক থৌরম কয়া অমা পায়খৎপিরম্মী। মহাক্কী ইমুং-মনুং অমসুং মহাকপু শৌগৎপা মীওইশিংগী অৱাবদা শরুক য়ারি। ওম শান্তি”।
আউত্তর স্পেস শান্তি ওইনা শীজিন্ননবা মতেং পীননবা ভারত অমসুং মোরোক্কোগী মরক্তা এম ও য়ু তৌনবা মন্ত্রীমন্দলনা অয়াবা পীরে

প্রধান মন্ত্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা আউত্তর স্পেস শান্তি ওইনা শীজিন্ননবা মতেং পীননবা ভারত অমসুং মোরোক্কোগী মরক্তা এম ও য়ু তৌনবা অয়াবা পীরে। এম ও য়ু অদু ২০১৮গী সেপ্তেম্বর ২৫দা ন্যু দিল্লীদা খুৎয়েক পীনখিবনি। চাউরাকপা মশকশিং:  মসিগী এম ও য়ু অসিনা স্পেস সাইন্স, পৃথিবীগী রিমোত সেন্সিংগী তেক্লোলোজী অমসুং মদু শীজিন্নবা, সেতিলাইত কম্মুনিকেসন অমসুং সেতিলাইত নেভিকেসন; স্পেস সাইন্স অমসুং গ্রহ থিদোকপা; স্পেসক্রাফ অমসুং স্পেস সিস্তেম শীজিন্নবা অমসুং স্পেস তেক্নোলোজী শীজিন্নবগী লমদা মতেং পীনবা ঙমহনগনি।  মসিগী এম ও য়ু অসিনা দি ও এস/ইসরো, রোয়াল সেন্তর ফোর রিমোত সেন্সিং(সি আর তি এস) অমসুং রোয়াল সেন্তর ফোর স্পেস রিসর্স এন্দ স্তদিজ (সি আর ই আর এস)গী মেম্বরশিং য়াওদুনা জোইন্ত ৱার্কিং গ্রুপ অমা লিংখৎপা মতেং পাংগনি, মসিগা লোয়ননা এম ও য়ু অসি থবক ওইনা পাংথোক্নবা অপীবা মতমগী মনুংদা থবক তৌনবা থৌরাং তৌবদা মতেং পাংগনি। নুংগীৱারোল:  ১৯৯০গী অঙনবা মতমদগী হৌদুনা স্পেসকী লমদা ভারতকা মতেং পীনবা মোরোক্কোনা অপাম্বা ফোংদোক্তুনা লাক্লি। স্পেসকী লমদা মতেং পীননবা এম ও য়ুগী দ্রাফ পীথোক-পীশিন তৌনবা অমসুং নাকল অনিনা য়ানবগী ৱাফম অমা ১৯৯৮দা ইসরো অমসুং সেন্তর রোয়াল দে তেলি দিতেক্সন স্পাসিয়েল (সি আর তি এস-রোয়াল সেন্তর ফোর রিমোত সেন্সিং) অনিগী মরক্তা লৈখি। এম ই এনা মসিগী এম ও য়ু অসি খুৎয়েক পীন্নবা হোৎনবদা মহৈ য়ানখিদে। মোরোক্কোদা লৈবা ভারতকী এম্বেসেদরনা নৌনা শেমদোক্লবা মসিগী এম ও য়ু অসি সরকারগী থাক্তা পুখৎতুনা খন্নখি অমসুং ইসরোগা খন্নখি। সরকারশিংগী মরক্তা লৈনগদবা দ্রাফ এম ও য়ু অদু মোরোক্কোগী দিফেন্স এদমিনিস্ত্রেসনগী থৌ পুরিবা মিনিস্তরনা লৈবাক অসিদা লাকপদা ২০১৮গী সেপ্তেম্বর ২৫দা খুৎয়েক পীনখি।
প্রধান মন্ত্রীনা সাবিত্রীবাই ফুলেগী জয়েন্তিদা মফমদা ইকায় খুম্নবা উৎখ্রে

প্রধান মন্ত্রী শ্রী নরেন্দ্র মোদীনা সাবিত্রীবাই ফুলেগী জয়েন্তিদা মফমদা ইকায় খুম্নবা উৎখ্রে। প্রধান মন্ত্রীনা হায়খি, “সাবিত্রীবাই ফুলেগী মপোক নুমিৎতা মফমদা খুরুমজরি। মহাক্না সমাজকী অপুনবা শক্তম, মহৈ-মশিং অমসুং নুপীশিংদা শক্তি শিন্ননবগীদমক মপুন্সী কত্থোকখি। সমাজকীদমক মহাক্না থেংনরম্বশিং অদুনা লৈবাক মীয়াম পুম্নমকপু মতম পুম্নমক্তা ইনোৎ পীরগনি।”
প্রধানমন্ত্রী অরুনাচল প্রদেশ চৎখ্রে, ইতানগরদা কনভেন্সন সেন্তর শঙ্গাখ্রে ।

ঙসি প্রধানমন্ত্রী শ্রী নরেন্দ্র মোদী অরুনাচল প্রদেশ চৎখ্রে । ইতানগরদা পাংথোকপা থৌরম অমদা মহাক্না দোর্জী খান্দু স্তেত কনভেন্সন সেন্তর শঙ্গাখ্রে । কনভেন্সন সেন্তর অসিদা ওদিতোরিয়ম অমা, কনফরেন্স হোলশিং অমসুং একজিবিসন হোল অমা য়াওরি । প্রধানমন্ত্রীনা জাতিদা স্তেত সিভিল সেক্রেতরিয়েত বিলদিংশু খুৎশিন্নখ্রে, অমসুং তোমো রিবা ইনস্তিত্যুত ওফ হেল্থ এন্দ মেদিকেল সাইন্সকী একাদমিক ব্লোক্কী উরেপ উয়ুং তমখ্রে । মীশিং য়াম্না পুনখিবা মীফম অমদা ৱা ঙাংলদুনা, অরুনাচল প্রদেশকী খোংচৎ অমসুং রাজ্য অসিগী অঙকপনা থল্লবা প্রজাশিংগা উন্নবা ফংবদা অপেনবা পোকই হায়না মহাক্না হায়খি । মরু ওইবা দিপার্তমেন্ত অয়াম্বা অনৌবা সেক্রেতরিয়েত্তা লৈরে হায়না মহাক্না হায়খি । মসিনা অথাপ্পা খুঙ্গংশিংদগী লাকপা প্রজাশিংগীদমক অফবা ওইরগনি হায়না মহাক্না মখা তাখি । ইতানগরদা কনভেন্সন সেন্তর শঙ্গাখিবদা মহাক্না নুঙাইবা ফোংদোকখি । কনফরেন্সশিং অমসুং কলচরেল এক্তিভিতিশিংদা সরকারগী কর্মচারিশিং অমসুং লনাই কম্পেনিশিংগী পুক্নিং চিংশিল্লগনি হায়না মহাক্না হায়খি । অরুনাচল প্রদেশ চৎতুনা মসিগী কনভেন্সন সেন্তর অসিদা মরুওইবা মীফমশিং পাংথোক্নবা ৱাফমশিং থমগনি হায়না মহাক্না ফোংদোকখি । নোর্থ-ইস্ত কাউন্সিল মীফম অমগীদমক মহাক্না শিল্লোংদা চৎখিবা অমসুং সিক্কিমদা পাংথোকখিবা এগ্রীকলচরগা মরী লৈনবা মরুওইবা মীফম অদু মহাক্না নৌহৌনা নিংশিংখি । কেন্দ্রগী মন্ত্রীশিং অমসুং কেন্দ্র সরকারগী ওফিসিয়েলশিংনা চাং নাইনা অৱাং নোংপোক্তা চৎলি হায়না মহাক্না ফোংদোকখি । হকশেলগী লমদা ৱা ঙাংলদুনা, লম অসিদা হ্যুমেন রিসোর্স দিব্লপমেন্ত, ইনফ্রাস্ত্রকচর অমসুং অনৌবা তেক্নোলোজীদা মীৎয়েং থম্বগী মরুওইবা অদু প্রধানমন্ত্রীনা পনখি । লৈবাক অসিগী মফম খুদিংমক্তা মেদিকেল কোলেজশিং লিংখৎনবগী মায়কৈদা কেন্দ্র সরকারনা থবক তৌরি হায়না মহাক্না হায়খি । হেল্থকেয়র অসি অফবা মগুণ লৈবা অমসুং পুবা থাংবা ঙম্বা ওইগদবনি হায়না মহাক্না হায়খি । লাইরবশিং অমসুং মিদল ক্লাসকী ইমুংশিংদা কান্নবা ফংহন্নবা অনা লায়েংবগী মমল হন্থহল্লে হায়না মহাক্না ফোংদোকখি । অয়ুশমান ভারত স্কিমনা মগুণ লৈবা অমসুং পুবা থাংবা ঙম্বা হেল্থকেয়র ফংহল্লগনি হায়না মহাক্না হায়খি । রাজ্যা অসিদা পায়খৎলিবা মহাক্কী অফবা থবকশিং অদুগীদমক অরুনাচল প্রদেশকী মুখ্য মন্ত্রী শ্রী প্রেমা খান্দুবু প্রধানমন্ত্রীনা থাগৎপা ফোংদোকখি । ইং ২০২৭ ফাওবদা অরুনাচল প্রদেশ অসি করম্বা ফিভমদা লৈগনি হায়বা অদুদা অফবা মখলগী রোদমেপ অমা মুখ্য মন্ত্রীনা শেম শারে হায়না মহাক্না ফোংদোকখি ।
প্রধান মন্ত্রী, শ্রী নরেন্দ্র মোদী অমসুং ওস্ত্রলিয়াগী প্রধান মন্ত্রী, ইকায় খুম্ননীংঙাই ওইরবা স্কোত মোরিসন্না ২শুবা ভারত-ওস্ত্রেলিয়া ভর্চুএল সম্মিৎ ফমখ্রে

প্রধান মন্ত্রী, শ্রী নরেন্দ্র মোদী অমসুং ওস্ত্রলিয়াগী প্রধান মন্ত্রী, ইকায় খুম্ননীংঙাই ওইরবা স্কোত মোরিসন্না ২শুবা ভারত-ওস্ত্রেলিয়া ভর্চুএল সম্মিৎ ঙসি ফমখ্রে অমসুং মখোয়না মসিগী মনুংদা, লৈবাক অনিগী মরক্তা লৈনরিবা শক্তম য়াম্বা মরীবু হঙ্গৎনা য়েংশিনবগা লোয়ননা রিজনেল অমসুং মালেমগী চাউখৎ-থৌরাংগী মতাংদা মখোয়গী ৱাখল্লোন ফোংদোক্নখি। খ্বাইদগী অহানবদা, প্রধান মন্ত্রী মোদীনা ক্বীন্সলেন্দ অমসুং ন্যু সাউথ ৱেল্সতা থোকখিবা শাথীরবা ঈশিং-ইচাউদগী মীওইগী পুন্সি মাঙবা অমসুং লন-থুমদা অমাঙ অতা থোকখিবদা নুংঙাইতবা ফোংদোকখি। ইং ২০২০গী জুন্দা পাংথোকখিবা অহানবা ভর্চুএল সম্মিত্তা শেমখিবা কম্প্রিহেন্সিব স্ত্রেতজিক পার্ত্নরশিপকী মখাদা পুরকখিবা চাউখৎ-থৌরাংশিংদা লুচিংবা অনিনা নুংঙাইবা ফোংদোকখি। মরী অসিনা পাকথোক চাউথোরক্তুনা ত্রেদ অমসুং ইনভেস্তমেন্ত, দিফেন্স অমসুং সেক্যুরিতী, এজুকেসন অমসুং ইন্নোভেসন, সাইন্স অমসুং তেক্নোলোজী, ক্রিতিকেল মিনরেল, ঈশিং শেন্নবা, ন্যু অমসুং রিন্যুএবল ইনর্জী অমসুং কোবিদ-১৯গা মরী লৈনবা রিসর্চনচিংবা তোঙান-তোঙানবা হীরমশিং হৌজিক মনুং চল্লকপা অসিদা প্রধান মন্ত্রী মোদীনা নুংঙাইবা ফোংদোকখি। প্রধান মন্ত্রী মোদীনা স্কোত মোরিসনবু মহাক্না ভারত্তা অরিবা পোৎলম ২৯বু হন্দোকপীরকপগী অখন্নবা থৌওং অমা পাংথোকপগীদমক্তা থাগৎপা ফোংদোকখি। মসিগী পোৎলমশিং অসিগী মনুংদা চহি-চা কয়াগী ওইগদবা অমসুং খরা অমদি ৯-১০শুবা চহি-চাগী ওইগদবা মীতম, অয়েকপা লাই অমসুং ফোতোনচিংবা ভারতকী তোঙানবা মফমদগী ওইগদবা কয়া য়াওরি। পোৎলমশিং অসিগী মনুংদা ১২শুবা চহি-চাগী চোলাগী পিথ্রাই, ১১-১২শুবা চহি-চাগী রাজস্থানগী জৈনগী মুর্তী, ১২-১৩শুবা চহি-চাগী গুজরাতকী লাইরেম্বী মহিসাসুরামার্দিনিগী সেন্দস্তোন, ১৮-১৯শুবা চহি-চাগী অয়েকপা লাই অমসুং অঙনবা মতমগী জেলাতিন সিলভর ফোতো য়াওরি। প্রধান মন্ত্রী মোরিসন্না ভারতকী মহৈরোই য়াওনা ওস্ত্রেলিয়াদা লৈবা ভারতকী খুন্নাইগী মীশিংবুকোবিদ-১৯ লাইচৎ মনুংদা শেন্নবীবগীদমক্তা প্রধান মন্ত্রী মোদীনা থাগৎপা ফোংদোকখি। লুচিংবা অনি অসিনা নিংতম্বা, পুম্নমক্তা থোঙ হাংবা অমসুং হীরম খুদিংমক মনুং চনবা ইন্দো-পেসিফিক য়াওনা ভেল্যু অমসুং অপাম্বা মান্নবা গনতন্ত্রা চৎপা লৈবাক অমা ওইনা লৈবাক অসিগী মরক্তা স্ত্রেতজিক ওইবা থৌওং হেনগৎলকপা অসিবু থাগৎখি। মরা চেৎপা হেনগৎলক্লিবা কম্প্রিহেন্সিব স্ত্রেতজিক পার্ত্নরশিপকী তোঙানবা থৌওং কয়া কোনবা অপুনবা ৱারোল অমা পুথোকখি। নাকল অনিমক্না কম্প্রিহেন্সিব স্ত্রেতজিক পার্ত্নরশিপকী মখাদা চহিগী ওইবা সম্মিৎ পাংথোকপা য়ানখি, অমসুং মতৌ অসুম্না, লৈবাক অনিগী মরক্তা অনৌবা অমসুং অখন্নবা হীরম অমসু হাপচিনখি।
রাজ্যগী শরুক খরদা নোং কন্না চুবগা মরী লৈনবা ফিভমগী মতাংদা পি.এম.না আন্ধ্র প্রদেশকী সি.এম.গা ৱারী শাখ্রে

প্রধান মন্ত্রী শ্রী নরেন্দ্র মোদীনা আন্ধ্র প্রদেশকী মুখ্য মন্ত্রী শ্রী ৱাই. এস. জগন মোহন রেদ্দীগা লোইননা রাজ্যগী শরুক খরদা নোং কন্না চুবগা মরী লৈনবা ফিভমগী মতাংদা ৱারী শাখ্রে। শ্রী মোদীনা কেন্দ্র সরকারগী মায়কৈদগী পাংবা য়াবা মতেং পাংগনি হায়না থাজবা পীখ্রে। প্রধান মন্ত্রীনা, ত্বীৎ অদা হায়খি; “আন্ধ্র প্রদেশকী সি.এম. @ysjagan Garuগা রাজ্যগী শরুক খরদা নোং কন্না চুবগা মরী লৈননবা ফিভমগী মতাংদা ৱারী শারে। কেন্দ্র সরকারগী মায়কৈদগী পীবা য়াবা মতেং পীগনি হায়না থাজবা পীরে। ঐনা মীপুম খুদিংমক্কী শোয়দ-ঙামদনবা অমসুং তেক্ত-কাইদনা লৈনবগীদমক থৌনীজরি।”
পি.এম.না মীয়ামদা হকচাং ফনা অমসুং নাদা য়েক্তনা লৈনবা য়োগ তৌনবা হায়খ্রে

প্রধান মন্ত্রী শ্রী নরেন্দ্র মোদীনা য়োগ অসি লৌনগনদবা অমসুং পুন্সি মহিংগা মরী লৈনবা লাইনাশিং হেনগৎলক্লিবা হৌজিক্কী মতম অসিদা হেন্না মরু ওইরক্লি হায়না ফোঙদোকখ্রে। শ্রী মোদীনা মীয়ামদা হকচাং ফনা অমসুং নাদা য়েক্তনা লৈনবা য়োগ তৌনবা হায়খ্রে। মহাক্না য়োগগী মতাংদা ভিদিও অমসু সিয়র তৌখি। প্রধান মন্ত্রীনা ত্বিত তৌখি: "য়োগ অসি লৌনগনদবা অমসুং পুন্সি মহিংগা মরী লৈনবা লাইনাশিং হেনগৎলক্লিবা হৌজিক্কী মতম অসিদা মরু ওইনা নহারোলশিংগীদমক হেন্না মরু ওইরক্লি। হকচাং ফনা অমসুং নাদা য়েক্তনা লৈনবা য়োগ তৌবীয়ু।" "ਯੋਗ ਦੀ ਮਹੱਤਤਾ ਅਜੋਕੇ ਯੁਗ ਵਿੱਚ ਹੋਰ ਵੀ ਵਧ ਜਾਂਦੀ ਹੈ ਜਿੱਥੇ ਗ਼ੈਰ–ਸੰਚਾਰੀ ਅਤੇ ਜੀਵਨ ਸ਼ੈਲੀ ਨਾਲ ਸਬੰਧਿਤ ਬਿਮਾਰੀਆਂ ਖਾਸ ਕਰਕੇ ਨੌਜਵਾਨਾਂ ਵਿੱਚ ਵਧ ਰਹੀਆਂ ਹਨ। ਚੰਗੀ ਸਿਹਤ ਅਤੇ ਤੰਦਰੁਸਤੀ ਲਈ ਯੋਗ ਦਾ ਅਭਿਆਸ ਕਰੋ।" "സാംക്രമികമല്ലാത്തതും, ജീവിതശൈലിയുമായി ബന്ധപ്പെട്ടതുമായ രോഗങ്ങൾ പ്രത്യേകിച്ച് യുവാക്കൾക്കിടയിൽ, കൂടി വരുന്ന ഇന്നത്തെ കാലഘട്ടത്തിൽ യോഗയുടെ പ്രാധാന്യം കൂടുതൽ വർധിക്കുന്നു. നല്ല ആരോഗ്യത്തിനും സ്വാസ്ഥ്യത്തിനും യോഗ പരിശീലിക്കുക." "વર્તમાન સમયમાં યોગનું મહત્વ વધી જાય છે, જ્યાં ખાસ કરીને યુવાઓમાં બિન ચેપી અને જીવનશૈલી આધારિત બીમારીઓ વધી રહી છે. સારા સ્વાસ્થ્ય અને સુખાકારી માટે યોગાભ્યાસ કરો." "सध्या योगाभ्यासाचं महत्व अधिकच वाढलं आहे कारण, सद्य परिस्थितीत विशेषतः युवा वर्गात असंसर्गजन्य आणि जीवनशैलीशी निगडीत आजारांचं प्रमाण वाढलं आहे. तेव्हा चांगलं आरोग्य आणि कल्याणासाठी योगाभ्यास करत राहा." "বৰ্তমান যুগত বিশেষকৈ যুৱসকলৰ মাজত অসংক্ৰামক আৰু জীৱনশৈলী সম্পৰ্কীয় ৰোগ বৃদ্ধি পোৱাৰ ফলত যোগৰ গুৰুত্ব আৰু অধিক হৈ পৰিছে। সুস্বাস্থ্য আৰু সুস্থতাৰ বাবে যোগ অভ্যাস কৰক।" "தொற்றா நோய்களும் வாழ்க்கை முறை சிக்கல்களால் ஏற்படும் உடல்நல சீர்கேடுகளும் , குறிப்பாக இளம் வயதினரிடையே பெருகி வரும் தற்காலச் சூழலில் , யோகா கூடுதல் முக்கியத்துவம் பெறுகிறது. சிறந்த ஆரோக்கியத்திற்கும் நலனுக்கும் யோகா பயிற்சியை மேற்கொள்ளுங்கள்." "বর্তমান যুগে অ-সংক্রামক এবং জীবনশৈলীগত রোগ ক্রমশ বাড়ছে , বিশেষ করে তরুণদের মধ্যে , আর তাই, যোগা-র গুরুত্বও আরো বেশি হয়ে দাঁড়াচ্ছে । সুস্বাস্থ্য এবং ভালো থাকার জন্য যোগাভ্যাস করুন ।" "ସାମ୍ପ୍ରତିକ ସମୟରେ, ବିଶେଷ କରି ଯୁବପିଢ଼ିଙ୍କ ମଧ୍ୟରେ ଅଣସଂକ୍ରାମକ ଏବଂ ଜୀବନଶୈଳୀ ସମ୍ବନ୍ଧୀୟ ଅସୁସ୍ଥତା ବୃଦ୍ଧି ପାଉଥିବା କାରଣରୁ ଯୋଗ ଆହୁରି ଅଧିକ ଗୁରୁତ୍ବପୂର୍ଣ୍ଣ ହୋଇପଡ଼ିଛି । ଉତ୍ତମ ସ୍ବାସ୍ଥ୍ୟ ଓ ଆରୋଗ୍ୟ ପାଇଁ ଯୋଗାଭ୍ୟାସ କରନ୍ତୁ ।" "నాన్–కమ్యూనికేబుల్ వ్యాధులు , జీవనశైలి సంబంధిత రుగ్మతలు పెరుగుతున్న ప్రస్తుత కాలంలో ముఖ్యంగా యువతలో యోగ యొక్క ప్రాముఖ్యత మరింత పెరిగింది. మంచి ఆరోగ్యం కోసం యోగ సాధన చేయండి." "ಅಸಾಂಕ್ರಾಮಿಕ ಮತ್ತು ಜೀವನ ಶೈಲಿಗೆ ಸಂಬಂಧಿಸಿದ ರೋಗಗಳು ಹೆಚ್ಚಾಗುತ್ತಿರುವ, ಅದರಲ್ಲಿಯೂ ಯುವ ವರ್ಗಗಳಲ್ಲಿ ಹೆಚ್ಚಾಗುತ್ತಿರುವ ಪ್ರಸ್ತುತ ಯುಗದಲ್ಲಿ ಯೋಗದ ಪ್ರಾಮುಖ್ಯತೆ ಹೆಚ್ಚು ಪ್ರಸ್ತುತವಾಗುತ್ತದೆ. ಉತ್ತಮ ಆರೋಗ್ಯ ಮತ್ತು ಸ್ವಸ್ಥತೆಗಾಗಿ ಯೋಗಭ್ಯಾಸ ಮಾಡಿರಿ." "आज के समय में योग का महत्त्व और अधिक हो जाता है, जब Non-communicable और Lifestyle से जुड़ी बीमारियां युवाओं में विशेष रूप से बढ़ रही हैं। इसलिए अच्छी सेहत और तंदुरुस्ती के लिए योग का अभ्यास अवश्य करें।"
প্রধান মন্ত্রীনা হেন্না লু-নানবা প্লানেৎ অমগীদমক মহাক্কী অচেৎপা ফিরেপ অদু অমুক হন্না ফোংদোকখ্রে

প্রধান মন্ত্রী শ্রী নরেন্দ্র মোদীনা ঙসি ৱার্ল্দ এনভাইরনমেন্ত দেনা লাকপদা হেন্না লু-নানবা প্লানেৎ অমগীদমক মহাক্কী অচেৎপা ফিরেপ অদু অমুক হন্না ফোংদোকখ্রে। প্রধান মন্ত্রীনা হায়খি, “ঐখোয়গী প্লানেৎ অমসুং এনভাইরনমেন্ত অসি ঐখোয়না নীংথিজনা য়োকখৎলি। ঙসি ৱার্ল্দ এনভাইরনমেন্ত দেনা লাকপদা হেন্না লু-নানবা প্লানেৎ অমগীদমক ঐখোয়গী অচেৎপা ফিরেপ অদু ঐখোয়না অমুক হন্না ফোংদোক্লি। মহৌশাগা লোয়ননা মত তিন্ননা লৈবনা তুংদা হেন্না ফবা ওইগনি।”
পি.এম.না দেতা সোনিফিকেসনগী খুত্থাংদা য়ু.পি.আই. অমসুং দিজিতেল পেমেন্তশিংগী মওং-মতৌ উৎখিবগীদমক আই.আই.পি.বু থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা দেতা সোনিফিকেসন শীজিন্নদুনা ত্রাঞ্জেক্ত তৌখিবা শেলগী মখোলগী খুত্থাংদা দিজিতেল পেমেন্তশিং অমসুং য়ু.পি.আই.গী পোইন্ত অদু ইন্দিয়া ইন পিক্সেল্স (আই.আই.পি.)না উৎখিবগীদমক থাগৎপা ফোঙদোকখ্রে। ইন্দিয়া ইন পিক্সেল্সনা তৌখিবা ত্বিত অমদা পাউখুম পীরদুনা প্রধান মন্ত্রীনা হায়খি; “ঐহাক্না য়ু.পি.আই. অমসুং দিজিতেল পেমেন্তশিংগী মতাংদা য়াম্না তোইনা ঙাংই অদুবু দেতা সোনিফিকেসন শীজিন্নদুনা ত্রাঞ্জেক্ত তৌখিবা শেলগী মখোলগী খুত্থাংদা পোইন্ত নীংথিনা উৎলিবা অসি ঐহাক্না থাগৎলি। য়াম্না পুক্নিং চীংশিন্নীংঙাই ওই, শীংথানীংঙাই ওই অমসুং তশেংনা কান্নবা ওই!”
প্রধান মন্ত্রীনা মন কী বাতকী ৱাখল্লোন পীরক্নবা হায়খ্রে

প্রধান মন্ত্রী, শ্রী নরেন্দ্র মোদীনা জুলাই ৩১, ২০২২গী অয়ুক্কী পুং ১১দা শন্দোক্কদবা মথংগী মন কী বাত ইপিসোদকীদমক্তা ৱাখল্লোন অমসুং পাউতাক পীরবিরক্নবা মীয়ামদা পাউজেল পীখ্রে। ৱাখল্লোনশিং অসি মাইগোব, নামো এপ নত্ত্রগা নম্বর ১৮০০-১১-৭৮০০দা রেকোর্দ তৌরগা পীরকপা য়াগনি। মাইগোবকী পাউজেল শ্যার তৌরদুনা প্রধান মন্ত্রীনা ত্বীত তৌখিঃ “হন্দক্কী তাং ৩১দা শন্দোক্কদৌরিবা থা অসিগী #MannKiBaatকী ইনপুত অদোমগী নাক্তা লৈরবরা? ঐহাক্না মখোয়শিং তানীংলি…মাইগোব নত্ত্রগা নামো এপ্তা থাবীরকউ। নত্ত্রগা ১৮০০-১১-৭৮০০দা দাইল তৌরগা অদোমগী ৱারোল রেকোর্দ তৌবীয়ু। https://www.mygov.in/group-issue/inviting-ideas-mann-ki-baat-prime-minister-narendra-modi-31st-july-2022/?/target=inapp&type=group_issue&nid=332891